Джанни Моранди
Джа́нни Мора́нди (, тулли ят — Джан Луиджи Моранди, , раштав, 11, 1944, Монгидоро, Итали çур.) — итал мусăкçи, Сан-Ремо фестивалĕнче 1987 çулта çĕнтернĕскер. «Итали Республикишĕн хастар пулнăшăн» орденĕн командорĕ (2005).

Кун-çулĕ 

Джанни Моранди 1944 çулта çуралнă. Пĕрремĕш альбомне  1963 çулта хайланă. «Эпĕ сехетре çĕр çухрăм кайрăм» () юрăпа чапа тухать. Унăн питĕ паллăлăхĕ 1960-мĕш çулсенче. Кайран вăл сайрарах мала тухать, çапах та итал шоу-бизнесĕн паллă ĕçченĕ шутланать.

1970 çулта Джанни Моранди «Евровидение» конкурсĕнче Италишĕн Occhi di ragazza («Хĕр куçĕсем») юрăпа тупăшса 8-мĕш вырăна тухнă.

1972 çулта пĕрремĕш ăстрăм Сан-Ремăри фестивале хутшăнать. 1983 çулта «Манăн чи юратнă тăшман» () Сан-Ремăра ăнăçу тупать. 1987 çулта Сан-Ремăри фестивальре 42 çул тултарнă Моранди  «Нумайрах пама юрать» () юрăпа пĕрремĕш вырăна йышăнать. 1995 çулта Барбара Колăпа пĕрле Сан-Ремăри фестивальре «Юратура» () юрăпа иккĕмĕш вырăна çĕнтерсе илет. 2000 çулта Моранди каллех  Сан-Ремăра тупăшса «Юратăва путнăскер» () юрăпа виççĕмĕш вырăна тухать.

Джанни Моранди çаплах фильмсене хутшăннă, «Юрату вăйĕ» () фильмра Марианна хĕрĕпе вылянă.

Пурĕпе вăл 34 альбом кăларнă, 400 юрăна шăрантарнă. 30 мильон диск ытла сутнă. Халĕ те студире ĕçлет, гастрольсене çӳрет.

Асăрхавсем

Каçăсем 
 Официаллă сайт 

 Биография Джанни Моранди 

Пайăр çынсем, алфавитпа
Мусăкçăсем, алфавитпа
Итали юрăçисем
Халĕ пурăнакансем